|  |  |
| --- | --- |
| Številka: 314-1/2018/7 | |
| Ljubljana, dne 28. 2. 2018 | |
| EVA | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Ukrep finančnega inženiringa za spodbujanje tehnološko-razvojnih projektov (PS4)** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05-uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17), drugega odstavka 17. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11) v zvezi z drugim odstavkom 106.j člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZfiSP in 96/15 – ZIPRS1617) je Vlada Republike Slovenije na …… seji dne …… sprejela naslednji    S K L E P  Vlada Republike Slovenije daje soglasje h ključnim elementom ukrepa finančnega inženiringa za spodbujanje tehnološko-razvojnih projektov (PS4).  Mag. Lilijana Kozlovič  GENERALNA SEKRETARKA  Priloga:   * KLJUČNI ELEMENTI FINANČNEGA INŽENIRINGA ZA SPODBUJANJE TEHNOLOŠKO-RAZVOJNIH PROJEKTOV (PS4)   Prejemniki:   * Generalni sekretariat Vlade RS, * Ministrstvo za finance * Ministrstvo za gospodarski razvoj in tehnologijo * Služba vlade za RS za zakonodajo | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Aleš Cantarutti, državni sekretar * Jernej Tovšak, generalni direktor | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| SID – Slovenska izvozna in razvojna banka, d.d. | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Zaradi doseženih učinkov izteklega »Ukrepa finančnega inženiringa za spodbujanje razvojno-inovacijskih projektov 2011-2013« in ker so skladno z Resolucijo o raziskovalni in inovacijski strategiji Slovenije 2011–2020 in Slovensko strategijo pametne specializacije S4 vlaganja poslovnega sektorja v raziskave in razvoj ključna za izboljšanje kazalnikov raziskovalno-razvojne dejavnosti v Slovenji, Ministrstvo za gospodarski razvoj in tehnologijo v sodelovanju s SID - Slovensko izvozno in razvojno banko, d.d., Ljubljana nadaljuje aktivnosti spodbujanja raziskav, razvoja in inovacij z Ukrepom finančnega inženiringa za spodbujanje tehnološko-razvojnih projektov (v nadaljevanju: PS4). PS4 se bo izvajal kot posamezen instrument finančnega inženiringa v obliki posojilnega sklada, kot posebni podračun (brez lastnosti pravne osebe) za namen ugodnega dolžniškega financiranja kapitalskih družb za izvedbo projektov, katerih namen je razvoj ali uvedba tehnološke inovacije.  S PS4 se bo zapolnjevalo z Uredbo Komisije (EU) št. 651/2014 priznano tržno vrzel. S pogoji financiranja končnih prejemnikov sredstev bo dosežena komplementarnost z načrtovanimi finančnimi instrumenti evropske kohezijske politike 2014‑2020. S krediti, ki bodo predmet ukrepa finančnega inženiringa, se bo lahko zapiralo finančne konstrukcije projektov podjetij, ki bodo sofinancirani z nepovratnimi sredstvi evropske kohezijske politike 2014‑2020. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | DA/**NE** |
| b) | usklajenost slovenskega pravnega reda s pravnim redom Evropske unije | | **DA**/NE |
| c) | administrativne posledice | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij:  Namen PS4 je ugodno financiranje kapitalskih družb, ki razvijajo tehnološko inovacijo ali le-to uvajajo.  Cilj PS4 je olajšati dostop do financiranja za namen tehnoloških inovacij.  Ciljna skupina upravičencev so kapitalske družbe s sedežem v Republiki Sloveniji ali katerikoli drugi državi članici EU, ki so ob prvem črpanju kredita vpisane v davčni register skladno z Zakonom o finančni upravi in nimajo neporavnanih obveznosti iz naslova obveznih dajatev. | | **DA**/NE |
| d) | okolje, vključno s prostorskimi in varstvenimi vidiki | | DA/**NE** |
| e) | socialno področje | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/**NE** |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7. b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Ministrstvo za gospodarski razvoj in tehnologijo bo sredstva zagotovil iz naslova neporabljenih sredstev v višini 10.179.525,12 EUR, že vplačanih v posojilni sklad Ukrepa finančnega inženiringa za spodbujanje tehnološko-razvojnih projektov 2011-2013 (PS1), in pripadajočih obresti, ki na dan 15. 2. 2018 znašajo 712.436,04 EUR. Ker se bo vplačilo teh sredstev izvršilo kot prenos sredstev med PS1 in PS4, ni potrebno, da ima MGRT v svojem finančnem načrtu zagotovljene proste pravice porabe v potrebni višini in ne predstavlja dodatnih obremenitev državnega proračuna. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | DA/**NE** | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA/**NE** | |
| Ministrstvo za gospodarski razvoj in tehnologijo, upoštevaje 9. člen Poslovnika Vlade RS ocenjuje, da ni potrebe po sodelovanju javnosti. | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA/**NE** | |
| **11. Gradivo je uvrščeno v delovni program vlade:** | | | | | | | DA/**NE** | |
| Minister  Zdravko Počivalšek | | | | | | | | |

**Obrazložitev**

Zaradi doseženih pozitivnih učinkov izteklega »Ukrepa finančnega inženiringa za spodbujanje razvojno-inovacijskih projektov 2011-2013« in velikega povpraševanja po tem ukrepu ter skladno z Resolucijo o raziskovalni in inovacijski strategiji Slovenije 2011–2020 in Slovensko strategijo pametne specializacije, so vlaganja poslovnega sektorja v raziskave in razvoj ključna za izboljšanje kazalnikov raziskovalno-razvojne dejavnosti v Slovenji, Ministrstvo za gospodarski razvoj in tehnologijo v sodelovanju s SID - Slovensko izvozno in razvojno banko, d.d., Ljubljana predlaga nadaljevati aktivnosti spodbujanja raziskav, razvoja in inovacij z Ukrepom finančnega inženiringa za spodbujanje tehnološko-razvojnih projektov (PS4). PS4 se bo izvajal kot posamezen instrument finančnega inženiringa v obliki posojilnega sklada, kot posebni podračun (brez lastnosti pravne osebe) za namen ugodnega dolžniškega financiranja kapitalskih družb za izvedbo projektov, katerih namen je razvoj ali uvedba tehnološke inovacije.

PS4 torej nastaja kot naslednik in s prenosom neporabljenih sredstev uspešnega sklada ustanovljenega v letu 2011 med Ministrstvom za gospodarski razvoj in tehnologijo in SID banko: »Ukrep finančnega inženiringa za spodbujanje tehnološko-razvojnih projektov 2011-2013« (PS1). Sklad PS1 v obsegu 150 milijonov EUR, od katerih je Ministrstvo za gospodarski razvoj in tehnologijo prispevalo 50 milijonov EUR, je v takratnih zaostrenih makro-finančnih razmerah omogočil 28 posojil večinoma velikim podjetjem v obsegu 119,5 milijona EUR, pri tem pa 46 tehnoloških inovacij, 6 ne-tehnoloških inovacij, 5 znamk, 11 modelov in 29 patentov. Po zadnjem poročanju podprtih podjetij (op. za leto 2016) so ta podjetja ustvarila 35.282 EUR dodane vrednosti na zaposlenega in 4,163 milijarde EUR izvoza ter zaposlovala 33.116 ljudi.   
   
Sklad PS4 bo omogočal financiranje po pogojih ugodnejših od tržnih in na zelo dolge ročnosti inovativnim podjetjem v Sloveniji, pri tem pa bo moč podpreti tudi velika podjetja oziroma projekte. Izvajanje PS4 je skladno s strateškim ciljem, da Slovenija najmanj 3,6 % bruto domačega proizvoda nameni za naložbe v raziskave in razvoj, ki ga je postavil Svet za znanost in tehnologijo v izhodiščih za »Raziskovalne in inovacijske strategije Slovenije 2011–2020«. Tega cilja Slovenija ne dosega. Hkrati nov sklad naslavlja tržne vrzeli na področju dostopa do ustreznega financiranje, kot jih priznava tudi Uredba Komisije (EU) št. 651/2014. Obenem PS4 pomeni komplementarno ponudbo ugodnih kreditov z načrtovano dodatno ponudbo ugodnih kreditov iz prednostne naložbe 1.2 Operativnega programa za izvajanje kohezijske politike v obdobju 2014-2020, kot je prikazano v obrazložitvi.

Ključni elementi določajo okvir dodelitve sredstev SID banki za namen sofinanciranja PS4. Potrditev ključnih elementov PS4 omogoča sklenitev sporazuma s SID banko za vzpostavitev novega sklada finančnega inženiringa z obsegom sredstev 43 mio EUR. PS4 se bo izvajal v sodelovanju Ministrstva za gospodarski razvoj in tehnologijo in SID banke, pri kateri bo vzpostavljen posojilni sklad, kot posebni podračun (brez lastnosti pravne osebe).   
   
Z uvedbo PS4 se pričakuje zelo pozitivne učinke na gospodarsko aktivnost. Ob uporabi metodologije iz neodvisne evalvacije aktivnosti SID banke za obdobje 2007–2010 je PS1 omogočil za 302 milijona EUR prodaje, 109,5 milijona EUR BDP, 101 milijon EUR izvoza in okoli 735 novih delovnih mest. Ne nazadnje pa je potrebno izpostaviti, da tako spodbujena dodatna gospodarska aktivnost lahko posredno pomeni tudi za okoli 50 mio EUR dodatnih proračunskih prihodkov. Glede na primerjalni obseg sklada PS1 in novega sklada PS4 bi iz naslova PS4 bi lahko pričakovali tudi okoli tretjino navedenih učinkov PS1, vključno z okoli 17 mio EUR dodatnih proračunskih prihodkov v času delovanja PS4.

**KLJUČNI ELEMENTI UKREPA FINANČNEGA INŽENIRINGA ZA SPODBUJANJE TEHNOLOŠKO-RAZVOJNIH PROJEKTOV(PS4)**

Dodelitev sredstev SID banki za namen sovlaganja v posojilni sklad Ukrepa finančnega inženiringa za spodbujanje tehnološko-razvojnih projektov (v nadaljevanju: PS4) poteka skladno z določili Zakona o javnih financah (ZJF) (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617) in Uredbe o postopkih, merilih in načinih dodeljevanja sredstev za spodbujanje razvojnih programov in prednostnih nalog (Uradni list Republike Slovenije, št. 56/11).

Pred sklenitvijo sporazuma mora, skladno z drugim odstavkom 17. člena Uredbe o postopkih, merilih in načinih dodeljevanja sredstev za spodbujanje razvojnih programov in prednostnih nalog, MGRT pridobiti soglasje Vlade Republike Slovenije glede ključnih elementov ukrepa finančnega inženiringa, ki so opredeljeni v drugem odstavku 106. j členu ZJF.

V nadaljevanju so po točkah povzeti ključni elementi ukrepa finančnega inženiringa.

1. **Namen porabe dodeljenih sredstev**

Dodeljena sredstva se lahko porabijo kot sovlaganje MGRT v Ukrep finančnega inženiringa za spodbujanje tehnološko-razvojnih projektov (PS4). Predvideni rok za sklenitev sporazuma o financiranju med MGRT in SID banko je februar 2018. PS4 se bo izvajal v obliki posojilnega sklada, s katerim bo SID banka upravlja v svojem imenu in za svoj račun, pri čemer bo SID banka vodenje in izkazovanje posojilnega sklada v poslovnih knjigah in poročilih evidentirala računovodsko ločeno od druga poslovanja SID banke.

1. **Program porabe dodeljenih sredstev**

Cilj je olajšati in poceniti dostop do financiranja za namen tehnoloških inovacij. Ciljna skupina končnih prejemnikov so gospodarske družbe, ki razvijajo ali uvajajo tehnološko inovacijo.

1. **Naložbena strategija in tržne vrzeli**

Oblike naložb PS4 so dolgoročni krediti SID banke. Poleg ugodnejših obrestnih mer in ročnosti posojil bo PS4 lahko naslavljal tudi bolj tvegane segmente trga glede na komercialni sektor in lahko naslavljal podjetja, ki nimajo visokih možnosti za zavarovanja posojil. PS4 tako pogojuje dodelitev posojil na osnovi ustreznega srednjeročnega in dolgoročnega potenciala poslovnega modela podjetja in pozitivnih razvojnih učinkov projekta, česar komercialne banke praviloma pri svojih poslovnih odločitvah ne upoštevajo.

Kredite bo odobravala SID banka, skladno z internimi akti in politikami upravljanja s tveganji ter pravili o državni pomoči, samostojno in neposredno. Za ocenjevanje izgub iz kreditnega tveganja, ima SID banka oblikovano lastno metodologijo, ki ustrezno krije pričakovane izgube iz naslova kreditnega tveganja. V skladu z Mednarodnimi standardi računovodskega poročanja (MSRP) so dolžniki razvrščeni posamično ali v skupine za skupinsko ocenjevanje izgub iz kreditnega tveganja. Kvaliteto zavarovanj presoja SID banka skladno s politikami s področja upravljanja tveganj. Poslovanje SID banke je podvrženo tudi nadzoru regulatorjev, predvsem Banke Slovenije.   
   
SID banka bo kredite odobravala na splošno priznani tržni vrzeli s strani Evropske komisije za področje raziskav, razvoja in inovacij ter naložb, tako da dodatna predhodna analiza nedelovanja trga pa ni potrebna. Osnova za odobravanje kreditov bodo Posebni pogoji financiranja tehnološko-razvojnih projektov, h katerim je Ministrstvo za finance podalo mnenje o skladnosti z Uredbo Komisije (EU) št. 651/2014, zadnjič spremenjene z Uredbo Komisije (EU) št. 1084/2017.

Obstoj tržnih vrzeli je razviden iz obrazložitve Dodatno pojasnilo glede komplementarnosti PS4 in aktivnosti t.i. Sklada Skladov.

1. **Multiplikator denarnih sredstev**

Multiplikator denarnih sredstev bo 1:4 (en evro iz prispevka državnega proračuna ustvari 4 evre kreditov). SID banka bo v PS4 vplačala 75 % sredstev posojilnega sklada, MGRT pa 25 %.

1. **Obdobje prve porabe sredstev**

Skrajni rok za plasma sredstev PS4 do končnih prejemnikov bo 31. 12. 2025.

1. **Način ponovne uporabe tistih sredstev, ki se povrnejo iz kreditov ali ostanejo po izpolnitvi vseh obveznosti ter rok za vračilo povratnih sredstev**

Sredstva se uporabijo za izvajanje ukrepov finančnega inženiringa pri SID.

1. **Obrestna mera za povratna sredstva in drugi pogoji prispevka iz državnega proračuna v instrumente finančnega inženiringa**

MGRT bo sredstva zagotovil iz naslova neporabljenih sredstev v višini 10.179.525,12 EUR, že vplačanih v posojilni sklad Ukrepa finančnega inženiringa za spodbujanje tehnološko-razvojnih projektov 2011-2013 (PS1), in pripadajočih obresti, ki na dan 15. 2. 2018 znašajo 712.436,04 EUR. Ker se bo vplačilo teh sredstev izvršilo kot prenos sredstev med PS1 in PS4, ni potrebno, da ima MGRT v svojem finančnem načrtu zagotovljene proste pravice porabe v potrebni višini. MGRT bo sredstva prenesel v PS4 v obliki posojila z ročnostjo 12 let od dneva nakazila ter s spremenljivo obrestno mero 6‑mesečni EURIBOR+ nespremenljivi pribitek v višini 0 %. V primeru, da je EURIBOR negativen, se za namen sporazuma med MGRT in SID banko šteje, da je EURIBOR enak nič.

Da se zagotovi multiplikator denarnih sredstev in doseže cilj porabe dodeljenih sredstev, bo MGRT prednostno udeležen v rezultatu posojilnega sklada. V skladu z drugim odstavkom 23. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog bo veljala sledeča osnova za delitev tveganj: negativni rezultat PS4 se najprej pokrije v breme presežkov PS4 (vključno z vsemi prihodki), za morebitni dodatni negativni rezultat v obsegu 25 % celotnih sredstev PS4 se bo zmanjšala obveznost SID banke do MGRT, ves nadaljnji negativni rezultat PS4 pa gre v breme SID banke. Če bo končni rezultat PS4 pozitiven, pripada MGRT 75% pozitivnega rezultata PS4, 25 % pa SID banki. S tem se zagotovi, ob prenosu ugodnosti iz delitve tveganj v celoti na končne prejemnike, največja možnost znižanja obrestnih mer za končne prejemnike, in v vsakem primeru pod raven obrestnih mer, ki veljajo za tržne obrestne mere glede na pravila o dovoljenih državnih pomočeh EU.

Drugi odstavek 23. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog predvideva nadomestilo za upravljanje do 2 % p.a. sredstev. Za namen PS4 se višina dogovori na manjšo od maksimuma, 1,3 % p.a od plasiranih sredstev, od datuma dejanskega nakazila končnemu prejemniku do vračila kredita. Hkrati zato SID banka končnim prejemnikom ne bo zaračunala nadomestila za vodenje in obdelavo posla. S tem se zagotovi tudi možnost znižanja efektivnih obrestnih mer za končne prejemnike. Višina nadomestila bo tako odvisna od uspešnosti plasiranja sredstev. Predmetno nadomestilo je strošek posojilnega sklada.

1. **Drugo**

Spremljanje izvajanja posojilnega sklada in poročanje se dogovori v sporazumu med MGRT in SID banko skladno z določbo 20. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog, mesečno poročanje. V sporazum med MGRT in SID banko se vključi določbe, ki bodo omogočale MGRT in pristojnim državnim nadzornim in revizijskim organom dostop do podatkov in dokumentacije, ki bo potrebna za nadzor nad izvajanjem PS4 in nad namensko porabo sredstev PS4.

**Dodatno pojasnilo glede komplementarnosti PS4 in aktivnosti t.i. Sklada Skladov**

PS4 pomeni komplementarno ponudbo ugodnih kreditov z načrtovano dodatno ponudbo ugodnih kreditov iz prednostne naložbe 1.2 Operativnega programa za izvajanje kohezijske politike (v nadaljevanju OP EKP) v obdobju 2014-2020. V zvezi s tem izpostavljamo:

a) Zadosti velika ocenjena vrzel: Sredstva PS4 so bila v Predhodni oceni finančnih instrumentov 2014-2020 upoštevana pri oceni vrzeli financiranja finančnih instrumentov, zato PS4 ne posega v finančne instrumente, saj obstaja zadostna tržna vrzel za finančne instrumente prednostne naložbe 1.2 OP EKP ki se bodo izvajali prek sklada skladov kot za PS4. Ugotovljena tržna vrzel za obdobje 2014-2020 v Predhodni oceni finančnih instrumentov v Sloveniji, ki je bila posodobljena z mnenjem Evropske investicijske banke z dne 13. 7. 2016, priporoča vzporedno izvajanje ukrepov finančnega inženiringa. Ohranjanje obsega finančnega inženiringa iz obdobja 2007-2013 je ključno tudi zato, ker so se zneski za izvajanje finančnih instrumentov OP EKP več kot razpolovili glede na izhodiščno vrednost ob pripravi Predhodne ocene FI. Sredstva PS4 so sicer po obsegu manjša (43 milijonov EUR) v primerjavi skladom skladov (132 milijonov EUR).

b) Izvedbene modalitete: Začetek trženja kreditov PS4 je predviden takoj, medtem ko bodo povratna sredstva iz sklada skladov na voljo predvidoma v drugi polovici leta 2018. Pri PS4 gre za odločitve glede plasiranja SID banke do končnih prejemnikov, medtem ko bodo pri skladu skladov o končnih prejemnikih odločali finančni posredniki (na tem področju komercialne banke – ki manj neposredno lahko izpolnjujejo cilje razvojnih politik RS).

c) Različna ciljna usmerjenost: Povratna sredstva iz sklada skladov bodo omejena le na naložbe v opredmetena in neopredmetena sredstva izključno v okviru prednostnih področij Slovenske strategije pametne specializacije S4, medtem ko se krediti PS4 lahko namenijo raziskovalna-razvojno dejavnost oziroma razvoj tehnološke inovacije in naložbe v opredmetena in neopredmetena sredstva oziroma uvedba tehnološke inovacije ne glede na prednostno področje Slovenske strategije pametne specializacije S4.

d) Ciljni končni prejemniki: PS4 je namenjen samo kapitalskim družbam, predvsem velikim, ne glede na kohezijsko regijo. Povratna sredstva iz sklada skladov so namenjena vsem podjetjem ne glede na pravnoorganizacijsko obliko, predvsem pa malim in srednje velikim podjetjem.

e) Ob tem velja omeniti da PS4 zagotavlja višji multiplikator denarnih sredstev (1:4) kot sklad skladov (1:1,5). To pomeni bistveno večje posredne prihodke za proračun po sistemu PS4 kot po sistemu Sklada skladov glede na enoto angažiranih javnih sredstev.